
		Projektas
ŠIAULIŲ MIESTO SAVIVALDYBĖS TARYBA

SPRENDIMAS
DĖL SUTIKIMO / NESUTIKIMO PIRKTI UŽDAROSIOS AKCINĖS BENDROVĖS „VAITEKSA“ NEKILNOJAMĄJĮ TURTĄ

2024 m.             Nr. T-
Šiauliai


Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, 15 straipsnio 4 dalimi, 63 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, atsižvelgdama į uždarosios akcinės bendrovės „Vaiteksa“ 2024-08-02 raštą „Dėl nekilnojamojo turto įsigijimo“, Šiaulių miesto savivaldybės taryba nusprendžia:
. Sutikti / Nesutikti pirkti bendrosios nuosavybės teise priklausančio pastato – poliklinikos (unikalus numeris 2998-7000-2011), esančio Aido g. 16A, Šiauliuose, 234190/254237 dalių, kurių savininkė yra uždaroji akcinė bendrovė „Vaiteksa“, už 700 000,00 Eur.
. Sutikti / Nesutikti pirkti bendrosios nuosavybės teise priklausančio pastato – poliklinikos (unikalus numeris 2998-7000-2011), esančio Aido g. 16A, Šiauliuose, 234190/254237 dalių, kurių savininkė yra uždaroji akcinė bendrovė „Vaiteksa“ ir 1541/3746 dalį žemės sklypo (unikalus Nr. 4400-2851-2465), esančio Aido g. 18, Šiauliuose, priklausančio tai pačiai uždarajai akcinei bendrovei „Vaiteksa“, už 900 000 Eur.
. Sutikus pirkti šio sprendimo 1 ar 2 punkte nurodytą turtą, įgalioti Šiaulių miesto savivaldybės administracijos direktorių pasirašyti turto pirkimo–pardavimo sutartį ir atlikti kitus su turto pirkimu susijusius veiksmus. 
. Sutikus pirkti šio sprendimo 1 ar 2 punkte nurodytą turtą, pripažinti netekusiu galios Šiaulių miesto savivaldybės tarybos 2024 m. liepos 4 d. sprendimą Nr. T-295 „Dėl pritarimo VšĮ Dainų pirminės sveikatos priežiūros centro sveikatos priežiūros paslaugų plėtrai reikalingų patalpų statybos projekto rengimui“.
Šis sprendimas ne vėliau kaip per mėnesį nuo jo įteikimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.

